KLASA: 943-01/21-01/02

URBROJ: 2198/09-1-21-1

Starigrad Paklenica, 15. srpnja 2021. godine

 Na temelju članka 103. stavka 2. Zakona o cestama (“Narodne novine” broj 84/11, 22/13, 54/13, 148/13, 92/14 i 110/19) i članka 30. Statuta Općine Starigrad (“Službeni glasnik Zadarske županije” broj 03/18, 08/18, 3/20 i 3/21) Općinsko vijeće Općine Starigrad, na svojoj 2. sjednici, održanoj dana 15. srpnja 2021. godine, donijelo je

**ODLUKU**

 **o ukidanju statusa javnog dobra u općoj uporabi**

**nerazvrstane ceste čest. br. 5140 k.o. Seline**

Članak 1.

Utvrđuje se da nekretnina označena kao čest. br. 5140 k.o. Seline, put površine 78 m2 ne predstavlja javno dobro u općoj uporabi.

Članak 2.

Ukida se status javnog dobra u općoj uporabi čest. br. 5140 k.o. Seline, put površine 78 m2.

Članak 3.

Ova Odluka dostavit će se zemljišnoknjižnom odjelu Općinskog suda u Zadru radi provedbe brisanja statusa javnog dobra u općoj uporabi.

Članak 4.

Ova Odluka stupa na snagu danom donošenja, a objavit će se u „Službenom glasniku Zadarske županije“.

 Predsjednik općinskog vijeća

 Marko Marasović, dipl. ing. građ.